Diari Oficial de la Generalitat Valenciana


Sumari del DOGV 8242, del 26-02-2018 (2018/1374)

Bases i convocatòria d'una plaça de tècnic o tècnica d'economia, mitjançant el sistema de concurs obert a altres administracions públiques, administració especial, grup A, subgrups A1/A2.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8242

Data del DOGV
:   26-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1374


Data del document
:   06-02-2018

Organisme emissor
:   Ajuntament de Picanya

Tipus de document
:   Anunci

Descriptors 

:   * Picanya
    * concurs administratiu

Bases i convocatòria d'una plaça de tècnic o tècnica d'economia, mitjançant el sistema de concurs obert a altres administracions públiques, administració especial, grup A, subgrups A1/A2.  
 [2018/1374]  
L'Alcaldia Presidència de l'Ajuntament de Picanya, mitjançant Resolució núm. 2018/2/10, de data 02.02.2018, va aprovar les bases i la seua respectiva convocatòria per a la provisió mitjançant el sistema de concurs obert a altres administracions públiques, d'un lloc de tècnic mitjà econòmic, vacant en la plantilla de la corporació, integrant de l'escala d'administració especial, grup de titulació A, subgrups A1/A2.  
  
En compliment del que es disposa en la citada resolució, seguidament es transcriu el contingut íntegre de les bases aprovades i que diu així:  
  
«Bases específiques que regiran la convocatòria pel sistema de concurs de mèrits per a la provisió del lloc de tècnic d'economia d'administració especial, grup A, subgrups A1/A2  
  
Primera. Objecte de la convocatòria  
És objecte de la present convocatòria la provisió, mitjançant concurs de mèrits, obert a altres administracions públiques, del lloc de tècnic d'economia, grup A, subgrups A1/A2 d'aquesta corporació, de naturalesa funcionarial, conforme al que es disposa en l'article 79 del Reial decret legislatiu 5/2015, de 30 d'octubre, i articles 99 i següents de la Llei 10/2010, de 9 de juliol, de la Generalitat, d'ordenació i gestió de la funció pública valenciana, tots dos en concordança amb l'establit en l'article 101 de la Llei 7/1985, de 2 d'abril, reguladora de les bases de règim local.  
  
Segona. Característiques del lloc objecte d'aquesta convocatòria  
El lloc a proveir té la denominació en la plantilla de personal de tècnic d'economia, enquadrat dins de l'escala d'administració especial, grup A, subgrups A1/A2, dotat amb les retribucions bàsiques corresponents, amb el nivell 21 de complement de destinació i complement específic anual de 9.738,54 ?.  
Les funcions del lloc de treball són les assignades al lloc denominat tècnic d'economia en l'Ajuntament de Picanya i que són:  
  
- Desenvolupament de tasques comptables tant en operacions pressupostàries com no pressupostàries.  
- Realització d'estudis econòmics i de costos.  
- Preparació de propostes i informes per a expedients d'àrea econòmica, sota supervisió de l'interventor/a.  
- Suport a l'interventor/a en expedients complexos.  
- Assistència al departament econòmic de la corporació i òrgans de govern municipals en l'elaboració del pressupost.  
- Funcions relatives a l'execució del pressupost de la corporació.  
  
- Elaboració dels informes de seguiment del pressupost i altra informació a subministrar a altres administracions públiques en matèria economicopressupostària.  
- Assistència en l'elaboració de la liquidació del pressupost i compte general de la corporació.  
- Funcions d'estudi i formació, assessoria jurídica, elaboració d'informes i propostes en relació a l'aplicació de les disposicions normatives que, en l'àrea de l'activitat econòmica de la corporació, li encomanen els seus superiors.  
- La tramitació administrativa i altres funcions de caràcter tècnic i jurídic que en el marc de les competències de la intervenció li encomanen els seus superiors.  
  
Tercera. Requisits dels funcionaris de carrera participants  
Podran optar al lloc objecte de la convocatòria els funcionaris de carrera de qualsevol administració pública, que tinguen aquesta condició a la finalització del termini de presentació d'instàncies, pertanyents als respectius grups, escales i subescales a què estiga adscrit el lloc de treball que es convoca i complisca amb els requisits establits en la descripció del lloc que es convoca.  
No podran prendre part en aquesta convocatòria el personal funcionari que patisca malaltia o defecte físic o psíquic que impedisca l'acompliment de les funcions del lloc la provisió del qual es convoca, que haja sigut separat del servei mitjançant expedient disciplinari de qualsevol administració pública, que es trobe inhabilitat per a l'exercici de les funcions públiques o es trobe en alguna de les causes d'impossibilitat o incapacitat específiques establides en la legislació vigent sobre ocupació pública, atenent especialment la seua situació administrativa.  
  
No podran participar en el present concurs els funcionaris que hagen participat en anteriors concursos de mèrits, hagen obtingut destinació definitiva, i ocupen el lloc per un període inferior a un any, a excepció dels següents casos:  
- Quan el seu lloc de treball haja sigut amortitzat o obtingut com a conseqüència d'un pla d'ocupació.  
- Quan haja sigut remogut o cessat d'aquest per alguna de les causes previstes en la llei.  
- Quan es tracte de la primera destinació definitiva obtinguda després de la superació d'un procediment d'accés.  
Els funcionaris en excedència per interés particular solament podran concursar si porten més de dos anys en aquesta situació.  
  
Tot açò d'acord amb l'establit en l'article 79.2 del text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre, i article 101.3 de la Llei 10/2010, de 9 de juliol, de la Generalitat, d'ordenació i gestió de la funció publica valenciana.  
El personal funcionari que obtinga un lloc de treball per concurs no podrà exercir provisionalment en comissió de serveis un altre lloc de treball fins que transcórrega un any de permanència en aquest, llevat que es done algun dels següents supòsits previstos en el número anterior.  
De conformitat amb la plantilla i relació de llocs de treball de l'Ajuntament per a participar en el concurs s'exigeix estar en possessió de certificat de grau mitjà de valencià o titulació equivalent.  
  
Quarta. Presentació d'instàncies  
Les bases de la convocatòria es publicaran en el Butlletí Oficial de la Província de València i en el tauler d'anuncis de l'Ajuntament de Picanya. Un extracte de la convocatòria es publicarà en el Boletín Oficial del Estado.  
En aquest extracte, s'indicarà la referència de la publicació de les bases en el Butlletí Oficial de la Província de València, així com el termini de presentació d'instàncies.  
En les sol·licituds per a prendre part en el concurs, que hauran d'estar degudament emplenades, els/les aspirants manifestaran que reuneixen totes i cadascuna de les condicions i requisits exigits en la base tercera referits sempre a la data d'expiració del termini de presentació de sol·licituds, i que accepten en tots els seus punts les presents bases.  
  
Les instàncies aniran dirigides a l'alcalde president d'aquest ajuntament, havent de presentar-se en el Registre General d'Entrada de l'Ajuntament de Picanya (plaça Espanya, número 1, Picanya, 46964), o en la forma que determina l'article 16.4 de la Llei 39/2015, d'1 d'octubre, del procediment administratiu comú de les administracions públiques, utilitzant-se preferentment la instància model que es facilitarà en el mateix Ajuntament, dins del termini de 20 dies hàbils, a comptar des de l'endemà de la publicació de l'anunci de la convocatòria en el Boletín Oficial del Estado.  
A la instància haurà d'acompanyar-se tant el DNI com la titulació exigida.  
Igualment, en sobre tancat, hauran d'aportar-se els documents acreditatius dels mèrits que s'al·leguen i la resta de documentació, mitjançant original o còpia compulsada i que hagen de servir de base per a l'aplicació de la taula de mèrits d'aquest concurs, així com el curriculum vitae.  
Per a ser admés haurà d'aportar-se justificant de l'abonament dels drets d'examen, l'import dels quals ascendeix a 40 euros; el compte bancari de l'Ajuntament de Picanya per a efectuar l'ingrés és l'entitat Caixa Rural de Torrent, ES71 5724 8185 6625 3164 3828.  
Cinquena. Admissió d'aspirants  
Acabat el termini de presentació de sol·licituds, per resolució d'Alcaldia, en el termini màxim d'un mes s'aprovarà la llista provisional d'admesos i exclosos, que es farà pública en el Butlletí Oficial de la Província de València i tauler d'anuncis de la corporació, concedint-se un termini de 10 dies hàbils per a reclamacions i/o esmenes, amb la prevenció que en cas contrari s'arxivarà la seua instància sense més tràmit.  
  
Seran esmenables els errors de fet, assenyalats en l'article 68 de la Llei 39/2015, del procediment administratiu comú, com són les dades personals del/de la interessat/da, lloc assenyalat a l'efecte de notificacions, data, signatura o òrgan al qual es dirigeix.  
No serà esmenable, per afectar el contingut essencial de la pròpia sol·licitud, el termini de caducitat o a la manca d'actuacions essencials:  
- No fer constar que es reuneixen tots i cadascun dels requisits de capacitat exigits en les bases.  
- Presentar la sol·licitud de forma extemporània.  
- La falta de pagament dels drets d'examen o el pagament parcial d'aquests.  
Seguidament, l'alcalde, a la vista de les reclamacions, dictarà resolució per a aprovar amb caràcter definitiu la llista d'admesos. En cas de no existir reclamacions s'elevarà a definitiva la llista provisional.  
  
En el mateix acte d'aprovació de la llista definitiva s'assenyalarà la composició de la comissió de valoració i el dia, hora i lloc en què es reunirà per a valorar els mèrits acreditats.  
  
Sisena. Comissió de valoració  
La comissió de valoració dels mèrits dels aspirants del concurs que es convoca estarà constituïda com segueix:  
- Actuarà com a secretari, el de la corporació o funcionari en qui delegue.  
- President: un funcionari de carrera amb la condició administratiu d'habilitat nacional o tècnic d'administració general/especial, pertanyent al grup de titulació A1.  
- Vocals: tres funcionaris de carrera pertanyents al subgrup A2 o A1.  
La designació dels membres de la comissió de valoració inclourà la dels respectius suplents.  
La comissió de valoració no podrà constituir-se ni actuar sense l'assistència de més de la meitat dels seus membres titulars o suplents.  
Les actuacions de la comissió de valoració poden ser impugnades mitjançant recurs d'alçada davant de l'Alcaldia Presidència, en el termini d'un mes a comptar des que aquestes es feren públiques, d'acord amb l'article 121 de la Llei 39/2015, del procediment administratiu comú. Per a la resolució del recurs, l'Alcaldia Presidència sol·licitarà un informe a la comissió de valoració que, si escau, es tornarà a constituir a tals efectes.  
L'informe vincularà l'òrgan que ha de resoldre el recurs, quan presente l'alteració de la proposta del nomenament.  
Els membres de la comissió de valoració hauran d'abstenir-se d'intervenir, notificant-ho a l'autoritat convocant, i els/les aspirants podran recusar-los quan concórreguen les circumstàncies previstes en l'article 23 de la vigent Llei 40/2015 de règim jurídic del sector públic.  
  
  
Setena. Desenvolupament del concurs  
La comissió de valoració es constituirà i farà l'oportuna selecció d'entre els aspirants admesos, d'acord amb el barem de mèrits que s'assenyala en la base següent i d'acord amb la documentació presentada a aquest efecte pels interessats.  
El resultat de l'avaluació i adjudicació es reflectirà en una relació comprensiva de la totalitat del personal aspirant, ordenada de major a menor segons la puntuació total.  
  
Huitena. Barem de mèrits  
En el concurs es tindran en compte els mèrits específics descrits en el següent barem:  
A) Antiguitat  
1. Antiguitat: es valorarà amb 0,04 punts cada mes complet de serveis en actiu en les diferents administracions públiques, fins a un màxim de 10 punts.  
No es valoraran les fraccions inferiors a un mes.  
B) Grau  
1. Grau. El grau personal consolidat pels aspirants es valorarà en la forma següent:  
a) Grau consolidat inferior al del lloc oferit: 1 punt.  
b) Grau consolidat igual al del lloc oferit: 3 punts.  
c) Grau consolidat superior al del lloc oferit: 5 punts.  
La puntuació màxima possible a obtenir en el present apartat serà de 5 punts.  
C) Formació  
1. Cursos de formació i perfeccionament: es valoraran els cursos de formació i perfeccionament de durada igual o superior a 15 hores que hagen sigut cursats o impartits per l'interessat, que tinguen relació amb les funcions del lloc a exercir fins a un màxim de 7 punts, d'acord amb la següent escala:  
a) De 100 o més hores: 5 punts.  
b) De 75 o més hores: 4 punts.  
c) De 50 o més hores: 3 punts.  
d) De 15 o més hores: 2 punts.  
En cap cas es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts universitaris quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Així mateix, i en el cas de cursos impartits, aquests es valoraran per una sola vegada, i no seran susceptibles de ser valorades successives edicions d'un mateix curs.  
La puntuació màxima obtinguda en aquest apartat no podrà superar 7 punts.  
D) Exercici llocs d'igual o superior nivell  
Es valorarà amb 3 punts cada mes complet de serveis en actiu en les diferents administracions públiques, fins a un màxim de 8 punts.  
  
No es valoraran les fraccions inferiors a un mes.  
La puntuació màxima possible a obtenir per tots els apartats d'aquest barem serà de 30 punts.  
El mèrits adduïts pels participants seran acreditats documentalment mitjançant les pertinents certificacions oficials o qualsevol altre mitjà de prova, bé mitjançant lliurament de l'original o de la fotocòpia compulsada del document, sense perjudici que, als efectes indicats, puguen recaptar-se dels interessats els aclariments o, si escau, la documentació addicional que s'estime necessària.  
La qualificació final del concurs serà el resultat de la suma de les puntuacions atorgades a cada mèrit considerat, i serà necessari obtenir una puntuació mínima de 15 punts per a poder resultar adjudicatari.  
  
  
Novena. Resolució i nomenament  
Acabada la qualificació dels aspirants, la comissió de valoració publicarà la relació de puntuacions obtingudes per cadascun d'ells, en el tauler d'anuncis de la corporació, durant el termini de 10 dies hàbils, durant els quals podran els concursants formular reclamacions.  
Transcorregut aquest termini, la comissió resoldrà les reclamacions que s'hagueren presentat i formularà proposta a favor de l'aspirant que haja obtingut la major puntuació, que elevarà a la presidència de la corporació.  
L'Alcaldia Presidència dictarà la resolució corresponent en el termini no superior a un mes des que s'eleve la proposta per la comissió de valoració, publicant-se en el Butlletí Oficial de la Província de València.  
  
Es podrà declarar desert el lloc convocat quan no existisca aspirant que reunisca els requisits exigits en les bases o, si escau, no supere la puntuació mínima exigida en la convocatòria.  
  
Deu. Presa de possessió  
En la resolució d'adjudicació del concurs s'indicarà la data en què haurà d'efectuar-se el cessament en l'actual lloc de treball i la presa de possessió de la destinació adjudicada, excepte casos de força major degudament justificats. El termini de presa de possessió començarà a comptar a partir de l'endemà del cessament.  
La presa de possessió implica la integració amb caràcter general com a funcionari de carrera de l'Ajuntament de Picanya.  
  
Onze. Incidències i legislació aplicable  
La comissió de valoració queda facultada per a resoldre els dubtes o incidències que se susciten, així com per a dictar les resolucions que es consideren oportunes per a la bona marxa del concurs de referència, en tot el no previst en aquestes bases.  
Per al no previst en les presents bases s'estarà al que es disposa en la Llei 7/1985, de 2 d'abril, reguladora de les bases de règim local, en el Reial decret legislatiu 5/2015, pel qual s'aprova l'Estatut Bàsic de l'Empleat Públic, la Llei 10/2010, de 9 de juliol, de la Generalitat, d'ordenació i gestió de la funció pública valenciana, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i el Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració General de l'Estat i de provisió de llocs de treball i promoció professional dels funcionaris civils de l'Administració General de l'Estat i altres disposicions aplicables i concordants.  
  
  
Dotze. Recursos  
La present resolució posa fi a la via administrativa, podent els interessats interposar, amb caràcter potestatiu, recurs de reposició davant de l'òrgan que ha dictat la present resolució, en el termini d'un mes a comptar des de l'endemà de la publicació de l'extracte de la present convocatòria en el Boletín Oficial del Estado, o bé interposar recurs contenciós administratiu davant del jutjat d'aquest ordre de València en el termini de dos mesos a comptar des de l'endemà de la publicació de l'extracte de la present convocatòria en el Boletín Oficial del Estado, advertint que tals recursos no tenen efecte suspensiu i açò sense perjudici que es puga exercitar qualsevol altre que s'estime pertinent.»  
  
Contra les presents bases, que posen fi a la via administrativa, es pot interposar alternativament o recurs de reposició potestatiu, en el termini d'un mes a comptar des de l'endemà de la publicació del present anunci en el Butlletí Oficial de la Província de València, davant de l'Alcaldia de l'Ajuntament de Picanya, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant del Jutjat Contenciós Administratiu de València, en el termini de dos mesos a comptar des de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa.  
  
Si s'optara per interposar el recurs de reposició potestatiu, no es podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot açò sense perjudici que es puga exercitar qualsevol altre recurs que s'estime pertinent.  
  
Picanya, 6 de febrer de 2018.- L'alcalde: Josep Almenar i Navarro.